 Dhinaca kale,warar kale oo Madax Banaan oo Wargeyska Foore soo gaadhay ayaa hoosta ka xariiqay in Aqlabiyada Xisbiga Kulmiye qorshaynayo in Shirka Golaha dhexe dib loogu riixo wakhti ku dhaw dhamaadka Mudo xileedka Loo kordhiyay Xukuumadda Kulmiye siiba marka ay ka hadhsan tahay ugu badnaan Saddex bilood,arintaasi oo la sheegay in lagaga gaashaamanayo in wax tafaraaruq ahi ku yimaado Xisbiga Kulmiye dhexdiisa oo la doonayo in mar qudha uun la waajaho jawiga Cusub ee looga guurayo kii hore,waxaana arintaasi oo ay soo jeediyeen qaar ka tirsan Xubnaha ugu miisaanka Culus Kulmiye si weyn u soo dhaweeyay Madaxtooyada oo u aragta inay dan u tahay jiritaanka Xisbiga Kulmiye oo aduun iyo muruq rag ku duugan yahay. 